**ΠΑΡΑΡΤΗΜΑ Α**

**ΣΧΕΔΙΟ ΣΥΜΒΑΣΗΣ**

**ΣΥΜΒΑΣΗ ΠΑΡΟΧΗΣ ΥΠΗΡΕΣΙΩΝ**

**(ανάθεση μετά από διενέργεια διαγωνισμού)**

**Σήμερα την …-…-.., ημέρα …….., μεταξύ αφενός:**

1. Του Νομικού Προσώπου Ιδιωτικού Δικαίου, με την επωνυμία Ελληνικός Γεωργικός Οργανισμός – ΔΗΜΗΤΡΑ (ΕΛΓΟ - ΔΗΜΗΤΡΑ) – Ινστιτούτο Κτηνιατρικών Ερευνών , που εδρεύει στην Αθήνα, Κουρτίδου 56-58 & Νιρβάνα – 11145, Κάτω Πατήσια, με ΑΦΜ 997604027 ΔΟΥ Γαλατσίου, ο οποίος συστάθηκε με την αριθ. 188763/10-10-2011 Κοινή Απόφαση των Υπουργών Οικονομικών και Αγροτικής Ανάπτυξης & Τροφίμων (ΦΕΚ 2284Β’/13102011) σε εκτέλεση των διατάξεων του άρθρου 14Β του ν.3429/2005 όπως συμπληρώθηκε με την παρ. 1 του άρθρου 66 του ν. 4002/2011 νομίμως εκπροσωπούμενο από τον Πρόεδρο του ΔΣ, Καθηγητή Σέρκο Χαρουτουνιάν, σύμφωνα με την υπ' αριθμ.2172/236743/23.09.2019 Απόφαση του Υπουργού Αγροτικής Ανάπτυξης & Τροφίμων (ΦΕΚ Β’3570/25.09.2019), καλούμενου στο εξής για συντομία «ΕΛΓΟ-ΔΗΜΗΤΡΑ» και αφετέρου,
2. Της εταιρείας με την επωνυμία ……………….………..**, που εκπροσωπείται νόμιμα από τον** …………**………….…..,** και εδρεύει …………………, ΤΚ……..., ………, με ΑΦΜ: …………………, Δ.Ο.Υ.: ………………., τηλ.: ……..…..& Fax.: ……………….., καλούμενου στο εξής για συντομία **«ανάδοχος»**, Συμφωνήθηκαν, συνομολογήθηκαν και έγιναν αμοιβαία αποδεκτά τα ακόλουθα:

**Άρθρο 1 Αντικείμενο της Σύμβασης**

Ο ΕΛΓΟ – ΔΗΜΗΤΡΑ αναθέτει στον ανάδοχο και αυτός αναλαμβάνει την υποχρέωση να εκτελέσει τις παρακάτω εργασίες:

* Δημιουργία ηλεκτρονικής πλατφόρμας και ανάπτυξη ηλεκτρονικών εργαλείων (e-decision/e-training) βασισμένα στο μοντέλο του “one-stop-shop” (θυρίδα ενιαίας εξυπηρέτησης) που να στοχεύουν στην βελτίωση της επιχειρηματικότητας και ανταγωνιστικότητας των εκτροφών, και
* Δημιουργία Οδικών χαρτών για την προώθηση της βιώσιμης κτηνοτροφίας με βάση την αντιμετώπιση των νοσημάτων στο πλαίσιο στρατηγικής /πολιτικής αγροτικής ανάπτυξης

Ειδικότερα, το αντικείμενο της υπηρεσίας που αναλαμβάνει ο «ΑΝΑΔΟΧΟΣ» είναι η υποστήριξη των παραδοτέων D5.1.4: One-stop-shop of livestock entrepreneurship and competitiveness (e-decision support and e- training), D5.1.5: Roadmap for promoting sustainable animal husbandry in regional rural development strategies and policies στο πλαίσιο του έργου«**INTERREG IPA II Greece-Albania 2014-2020’’ PRIORITY AXIS2, THEMATIC PRIORITY 2g, SPECIFIC OBJECTIVE 2.2. με τίτλο «*Competitive livestock entrepreneurship and health protection for sustainable rural economic development*» και ακρωνύμιο COMPLETE (κωδ. Έργου Α2-2.2-8** που συγχρηματοδοτείται από την Ευρωπαϊκή Ένωση και από Εθνικούς Πόρους των χωρών που συμμετέχουν στο πρόγραμμα, για τη διάρκεια υλοποίησης.

**Άρθρο 2 Τίμημα – Αμοιβή – Τρόπος Πληρωμής**

**Το συμβατικό τίμημα για τις ως άνω υπηρεσίες ορίζεται στο ποσό των τριάντα επτά χιλιάδες ευρώ (37.000 ευρώ) συμπεριλαμβανομένων όλων των νόμιμων κρατήσεων, φόρων καθώς και τυχόν ασφαλιστικών εισφορών αναδόχου. Στο ποσό συμπεριλαμβάνεται Φ.Π.Α 24% (Καθαρό ποσό 29.838,71 + 7.161,29 ΦΠΑ = 37.000 ευρώ).**

• Η καθαρή αξία της παροχής υπόκεινται σε: α) σε παρακράτηση φόρου 8%, β) κράτηση ύψους 0,07% υπέρ της Ενιαίας Ανεξάρτητης Αρχής Δημόσιων Συμβάσεων (υπολογίζεται επί της καθαρής αξίας της αρχικής, καθώς και κάθε συμπληρωματικής σύμβασης), γ) παρακράτηση ύψους 0,06% υπέρ της Αρχής Εξέτασης Προδικαστικών Προσφυγών/ΑΕΠΠ (ΚΥΑ 1191/2017, ΦΕΚ 969/Β/22-3-2017-υπολογίζεται επί της καθαρής αξίας της αρχικής, καθώς και κάθε συμπληρωματικής σύμβασης). Επιπλέον, σύμφωνα με το Α.Π. Δ ΤΕΦ Α’ 1087988 ΕΞ 2013/30.5.2013 έγγραφο της Διεύθυνσης Τελών και Ειδικών Φορολογιών, επί της κράτησης 0,06% και επί της παρακράτησης 0,06% διενεργείται και κράτηση τέλους χαρτοσήμου 3% (πλέον 20% εισφοράς υπέρ ΟΓΑ).

• Η αμοιβή θα καταβληθεί στην ανάδοχο, είτε τμηματικά, ύστερα από βεβαίωση της Επιστημονικά Υπευθύνου Δρος Σμαράγδας Σωτηράκη Διευθύντριας Ερευνών, που θα βεβαιώνει κάθε φορά, ότι η πρόοδος εκτέλεσης του έργου δικαιολογεί την τμηματική καταβολή, είτε μετά την περάτωση του έργου και τη βεβαίωση περί τούτου του Επιστημονικά Υπευθύνου, με την έκδοση Τιμολογίου Παροχής Υπηρεσιών.

Η δαπάνη θα βαρύνει τις πιστώσεις του έργου «INTERREG IPA II Greece-Albania 2014-2020’’ PRIORITY AXIS2, THEMATIC PRIORITY 2g, SPECIFIC OBJECTIVE 2.2. με τίτλο «*Competitive livestock entrepreneurship and health protection for sustainable rural economic development*» και ακρωνύμιο COMPLETE (κωδ. Έργου Α2-2.2-8) του Ινστιτούτου Κτηνιατρικών Ερευνών

**Άρθρο 3 Χρόνος – διάρκεια**

Ο ανάδοχος αναλαμβάνει να ολοκληρώσει και να παραδώσει τις υπηρεσίες που έχει αναλάβει, από την υπογραφή της Σύμβασης έως τη λήξη αυτής με την προσκόμιση όλων των απαραίτητων παραστατικών, τη βεβαίωση καλής εκτέλεσης της σύμβασης και την εξόφλησή της από τον ΕΛΓΟ-ΔΗΜΗΤΡΑ.

**Άρθρο 4 Υποχρεώσεις Αναδόχου**

* Ο ανάδοχος δεν επιτρέπεται να υποκατασταθεί από άλλον στην εκτέλεση ολόκληρου ή μέρους της προμήθειας.
* Ο ανάδοχος αναλαμβάνει την ασφαλιστική, υγειονομική και οποιαδήποτε άλλης μορφής κάλυψης του ιδίου ή του τυχόν απασχολούμενου από αυτόν προσωπικού για την εκτέλεση της σύμβασης. O «ΕΛΓΟ-ΔΗΜΗΤΡΑ» δεν έχει καμία ευθύνη σε περίπτωση που ο ανάδοχος δεν ασφαλίσει το προσωπικό. O «ΕΛΓΟ «ΔΗΜΗΤΡΑ» δεν έχει υποχρέωση καταβολής αποζημίωσης για υπερωριακή απασχόληση ή οποιαδήποτε άλλη αμοιβή στο προσωπικό του αναδόχου. Η παροχή υπηρεσιών του αναδόχου δε συνδέεται με το ωράριο εργασίας της υπηρεσίας και η απασχόλησή της σε έργα ή καθήκοντα άσχετα με εκείνα που της ανατίθενται με αυτό το συμφωνητικό απαγορεύεται.
* Ο ανάδοχος υποχρεούται να τηρεί απαρεγκλίτως τις διατάξεις της εργατικής και ασφαλιστικής νομοθεσίας για το προσωπικό που θα απασχολείται στο πλαίσιο της σύμβασης, συμπεριλαμβανομένης της καταβολής στο προσωπικό του των νόμιμων αποδοχών, οι οποίες σε καμία περίπτωση δεν μπορεί να είναι κατώτερες των προβλεπόμενων στην ισχύουσα εργατική νομοθεσία. Ο ανάδοχος υποχρεούται να συμμορφώνεται με όλες τις διατάξεις που αφορούν στην τήρηση του νόμιμου ωραρίου, την ασφαλιστική κάλυψη, των όρων υγιεινής και ασφάλειας των εργαζομένων του.
* Ο ανάδοχος θα ευθύνεται έναντι του «ΕΛΓΟ – ΔΗΜΗΤΡΑ» για κάθε ζημιά που τυχόν προκαλέσει κατά την παροχή ή εξ αφορμής των υπηρεσιών του προς αυτόν, υποχρεούμενος σε άμεση αποκατάσταση της ζημίας. Ο «ΕΛΓΟ – ΔΗΜΗΤΡΑ» δικαιούται σε παρακράτηση της αμοιβής του μέχρις καλύψεως του ποσού της ζημίας.
* Καθ' όλη τη διάρκεια εκτέλεσης των υπηρεσιών του, ο ανάδοχος θα πρέπει να συνεργάζεται με τον «ΕΛΓΟ – ΔΗΜΗΤΡΑ» (Διευθυντή του Ινστιτούτου και τον επιστημονικά υπεύθυνο του έργου), υποχρεούται δε να λαμβάνει υπόψη τις τυχόν παρατηρήσεις της σχετικά με την εκτέλεση των υπηρεσιών του.
* Αποκλείεται από τον ανάδοχο ή σε τρίτον εκχώρηση των υπό την παρούσα σύμβαση προκυπτόντων δικαιωμάτων και υποχρεώσεών του.

**Άρθρο 5 Καταγγελία**

1. Ύστερα από αιτιολογημένη εισήγηση του Επιστημονικά Υπευθύνου, η παρούσα μπορεί να καταγγελθεί σε περίπτωση που ο ανάδοχος παραβεί οποιονδήποτε όρο της, που όλοι συμφωνούνται ουσιώδεις, διά σχετικής έγγραφης ανακοίνωσης του «ΕΛΓΟ-ΔΗΜΗΤΡΑ». Στην περίπτωση αυτή, ο «ΕΛΓΟ – ΔΗΜΗΤΡΑ» Ινστιτούτο Κτηνιατρικών Ερευνών θα καταβάλει στον ανάδοχο μόνο το μέρος της αμοιβής που αντιστοιχεί στις εκτελεσθέντες υπηρεσίες, μετά από σχετική βεβαίωση της Επιστημονικά Υπευθύνου Δρος Σ. Σωτηράκη .

2. Σε περίπτωση που η εκτέλεση των υπηρεσιών καθίσταται αδύνατη λόγω ανωτέρας βίας, ο ανάδοχος δεν έχει δικαίωμα σε καμία αμοιβή. Η εκτέλεση τμήματος μόνο των υπηρεσιών παρέχει αξίωση για αντίστοιχη αμοιβή.

3. Παραβίαση οποιουδήποτε από τους όρους που αναφέρονται στην παρούσα σύμβαση, θεωρούμενων απάντων ως ουσιωδών, παρέχει στον «ΕΛΓΟ-ΔΗΜΗΤΡΑ» το δικαίωμα να καταγγείλει την παρούσα σύμβαση για «σπουδαίο λόγο». Σε περίπτωση που ο Ανάδοχος δεν εκπληρώνει τις συμβατικές του υποχρεώσεις κηρύσσεται έκπτωτος, με απόφαση του αποφαινόμενου οργάνου, ύστερα από γνωμοδότηση του αρμοδίου οργάνου και επιβάλλονται αθροιστικά οι προβλεπόμενες από το άρθρο 203 του Ν. 4412/2016 (ΦΕΚ 147/Α/08.08.2016) «Δημόσιες Συμβάσεις Έργων, Προμηθειών και Υπηρεσιών» προβλεπόμενες κυρώσεις.

Εξαιρούνται οι περιπτώσεις:

α. Υπαιτιότητας του «ΕΛΓΟ – ΔΗΜΗΤΡΑ».

β. Ανωτέρας βίας, που η απόδειξη αυτής βαρύνει τον Ανάδοχο.

Ο Ανάδοχος υποχρεούται μέσα σε είκοσι (20) ημέρες από τότε που συνέβησαν τα περιστατικά που συνιστούν την ανωτέρα βία να αναφέρει εγγράφως αυτά και να προσκομίσει στον «ΕΛΓΟ – ΔΗΜΗΤΡΑ» τα απαραίτητα αποδεικτικά στοιχεία.

Ο Ανάδοχος υποχρεούται σε άμεση συμμόρφωση στις έγγραφες παρατηρήσεις που θα του γίνονται.

Ο Ανάδοχος υποχρεούται να αποκαθιστά εντός εύλογου χρονικού διαστήματος κάθε έλλειψη ή παράλειψη που θα παρατηρείται και θα γνωστοποιείται σε αυτόν γραπτώς.

Σε περίπτωση μη συμμόρφωσης του Αναδόχου στις παρατηρήσεις του «ΕΛΓΟ – ΔΗΜΗΤΡΑ», θα κινείται η διαδικασία του άρθρου 203 του Ν. 4412/2016 (ΦΕΚ 147/Α/08.08.2016) «Δημόσιες Συμβάσεις Έργων, Προμηθειών και Υπηρεσιών», όπως ισχύει.

**Άρθρο 6 Γενικοί όροι**

* 1. Η παρούσα σύμβαση υπερισχύει από κάθε άλλο κείμενο στο οποίο αυτή στηρίζεται, εκτός καταδήλων σφαλμάτων ή παραδρομών.
  2. Ρητά συμφωνείται ότι, για κάθε διαφορά που απορρέει αμέσως ή εμμέσως από τη σύμβαση αυτή, εάν δεν λυθεί με καλόπιστη διαπραγμάτευση μεταξύ των συμβαλλομένων μερών, αρμόδια για τη δικαστική επίλυσή τους θα είναι δικαστήρια Αθηνών.
  3. Η τροποποίηση των όρων της σύμβασης αυτής που όλοι θεωρούνται ουσιώδεις, μπορεί να γίνει μόνο εγγράφως, αποκλειομένου κάθε άλλου αποδεικτικού μέσου, αποκλειόμενου και αυτού του όρκου.

Το παρόν συντάχθηκε σε τρία (3) πρωτότυπα, εκ των οποίων δύο για τον ΕΛΓΟ-ΔΗΜΗΤΡΑ και ένα για τον προμηθευτή και αφού διαβάστηκε, υπογράφεται ως ακολούθως.

**ΟΙ ΣΥΜΒΑΛΛΟΜΕΝΟΙ**

|  |  |
| --- | --- |
| **Για τον ΕΛΓΟ-ΔΗΜΗΤΡΑ** | **Ο Ανάδοχος** |
| **Ο Πρόεδρος του Δ.Σ** | **Για την εταιρεία** |

**Καθηγητής Σέρκος Α. Χαρουτουνιάν**

**Η Επιστημονικά Υπεύθυνη**